胡植

胡植（），字立之，號象岡，江西南昌府南昌縣人，民籍，明朝政治人物。

 生平 
嘉靖十年（1531年）辛卯科江西鄉試第六十九名舉人。嘉靖十四年（1535年）中式乙未科會試第二百十九名，登第三甲第一百七十八名進士。授中書舍人，十八年十一月選授雲南道試監察御史，十九年十月實授，二十一年两淮巡鹽，二十四年巡按順天等府，二十五年巡按宣大，七月提調南直隸學校。復除湖廣道御史，二十九年十一月升大理寺右寺丞，三十一年正月轉左寺丞，七月升右少卿，三十三年九月升左少卿，升總理河道右僉都御史，丁憂歸。服闋，三十九年十月仍總理河道，四十年四月回院协理，五月除總督漕運右副都御史兼提督軍務巡撫鳳陽等處，尋以科道纠劾，調南京衙门用，六月任南京光禄寺卿，以嚴嵩之黨，四十二年三月以考察拾遺致仕。漢籍電子文獻資料庫-明人傳記資料索引, 頁350：胡植，字汝立，一字立之，號象岡，江西南昌人。嘉靖十四年進士，擢監察御史，巡按兩淮，提督南畿學政。屢陞總漕右副都御史，調南京光祿寺卿，以黨嚴嵩遭罷。顧起元《客座赘语》：胡象冈督学曾以事笞一吏，吏北人也，口称「仕路窄、仕路窄」求免，胡怒，尽法决遣之。后胡以事被逮诏狱，狱中供帐食物毕备，胡心讶非狱所宜。久之，因问执事校尉：「何以有此？」答曰：「此吾狱吏意也。」胡心感甚，而不知其人。事解，访此吏诘之曰：「君待我厚，不啻骨肉，不晓我何德于君而以此施我？」吏笑曰：「公忘之邪，吏即『仕路窄』者也。」胡大感涕曰：「我一时执法笞君，君不恨我，我在狱中，君不思释憾于我，反厚待我。君诚高义，足驱今古，我为不知人矣。」遂与约为兄弟，厚扶植之。惜此吏忘其名。

 家族 
曾祖胡紳；祖父胡鎡；父胡源，母張氏。慈侍下。弟柄、榜、栻。

参考文献

送大理卿胡象岡歸省序（雙江聶先生文集4/18下）
嘉靖惟揚志14/1
明史308/22
胡母張太孺人壽序（方山薛先生全集18/10下）

Category:嘉靖十年辛卯科江西鄉試舉人
Category:南昌人
Category:胡姓
Category:明朝中书舍人
Category:明朝監察御史
Category:明朝大理寺丞
Category:明朝大理寺少卿
Category:明朝河道总督
Category:明朝漕运总督
Category:南京光禄寺卿